送劉學士知衡州
作者：歐陽修
朝代：宋

paragraphs: 楊子懶屬書，平居惟嗜酒。
一沐或彌旬，解酲須五斗。
淡爾輕榮利，何常問無有。
忍憶四馬歸，行爲一麾守。
湘酎自古醇，醽水聞名久。
簿領但盈几，聖經不離口。
湖田賦稻蟹，民訟爭垅畝。
兀爾即沈冥，安能知可否。
聊爲寄情樂，豈與素懷偶。
藏器思適時，投刃寧煩手。
行當考官績，勿復困甖缶。